गैंजी में साप्ताहिक बाजार शुरू खरीदारी करने पहुंचे ग्रामीण
ब्लाॅक मुख्यालय से 11 किमी दूर ग्राम गैंजी में साप्ताहिक बाजार रविवार को शुरू हुआ। बाजार में गांव के आसपास के लोग खरीददारी करने पहुंचे। इससे पहले लोगों को अपनी दैनिक उपयोग की वस्तु खरीदने दूर जाना पड़ता था। जिसके लिए परेशानी हो रही थी। इस समस्या से बचने के लिए गांव में बाजार की व्यवस्था सरपंच शांति भुआर्य, महिला कमांडों की अध्यक्ष प्रभा जगनायक की पहल पर की गई।
पहले दिन बाजार में लोगों ने अच्छी खरीदारी की। सभी प्रकार की आवश्यक एवं मौसमी हरी व सूखी सब्जी जैसे आलू, प्याज, लहसून, से लेकर गोभी, मुनगा, मूली, भाटा लोग बेचे व खरीदे।
बाजार में आसपास के गांव सहगांव, बकलीटोला, झरनटोला, साल्हेटोला, मरकाटोला, बघमार के लोग समान की खरीददारी की। कपड़ा व्यापारी कुबेर मेश्राम, आलू-प्याज के विक्रेता घनश्याम राणा, हरी-सब्जी बेचने वाली माता कौशिक ने बताया कि पहले दिन सामान की अच्छी बिक्री हुई। बाजार समाप्ति के बाद उस स्थान की महिला कमांडो व भारतमाता वाहिनी की सदस्यों ने साफ-सफाई की।
hin_Deva hin_Deva hin_Deva hin_Deva